‘মঙ্গলযান-২’ অভিযান শুরু করবে ISRO! কবে?

ওয়েব ডেস্ক : ‘চন্দ্রযান ৩’ সফলের পর ইসরোর তৎকালীন প্রধান কে সিভান জানিয়েছিলেন, এবার তাঁদের ফোকাস হবে ‘মঙ্গলযান-২’ (Mangalyaan-2)। এবার তা নিয়ে মিলল বড় খবর। ভারতীয় মহাকাশ গবেষণা সংস্থার (ISRO) বর্তমান প্রধান ড. ভি নারায়ণন জানিয়েছেন ২০৩০ সালে ‘মঙ্গলযান-২’ মিশন শুরু হতে পারে।

মূলত, ২০১৩ সালের ৫ নভেম্বর প্রথম চেষ্টাতেই মঙ্গলগ্রহের কক্ষপথে মহাকাশ যান স্থাপন করেছিল ভারতীয় মহাকাশ গবেষণা সংস্থা (ISRO)। ২০২২ সালে ‘মার্স অরবিটার মিশন’-এ মহাকাশযানের জ্বালানি ফুরিয়ে যাওয়ার কারণে সেটিকে আর জাগিয়ে রাখা সম্ভব হয়নি। তবে যতদিন এই মহাকাশযানটি সক্রিয় ছিল, ততদিন মঙ্গল সম্পর্কে একাধিক গুরুত্বপূর্ণ তথ্য পেয়েছে ইসরো।

আরও খবর : ভোট চুরিতে রাহুলের দেখানো ব্রাজিলিয়ান মডেল কে? কী তার পরিচয়?

প্রসঙ্গত, এই মঙ্গলযান অভিযানকে আরও একধাপ এগিয়ে নিয়ে যেতে চাইছে ভারতীয় মহাকাশ গবেষণা সংস্থা। ‘মঙ্গলযান-১’ অভিযান ছিল শুধুমাত্র অরবিট ও কক্ষপথ কেন্দ্রিক। তবে ‘মঙ্গলযান-২’(Mangalyaan-2)-এ মঙ্গলের মাটিতে একটি ছোট রোভার নামানোর পরিকল্পনা করছে ইসরো। আর তা হলে, ভারতীয় মহাকাশ গবেষণা সংস্থার কাছে এটি হবে অন্যতম মাইলফলক।

সূত্রের খবর, ‘মঙ্গলযান-২’ (Mangalyaan-2) অভিযানের জন্য ইতিমধ্যে ডিজাইনের কাজ শুরু হয়ে গিয়েছে। তা করছে ইসরোর ‘স্পেস অ্যাপ্লিকেশন সেন্টার’ এবং বিক্রম সারাভাই স্পেস সেন্টার। এই অভিযান সফল হলে আমেরিকা, সোভিয়েত ইউনিয়ন, চীনের সঙ্গে একই তালিকায় নাম জুড়বে ভারতের।

দেখুন অন্য খবর :

The post ‘মঙ্গলযান-২’ অভিযান শুরু করবে ISRO! কবে? first appeared on KolkataTV.